title: Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru # Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru

text:
Avviż Legali Importanti

|

52005PC0061(01)

Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru  /* KUMM/2005/0061 finali */

	Brussel 25.2.2005KUMM(2005) 61 finali2005/0009 (CNS)Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajruProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru(preżentati mill-Kummissjoni)MEMORANDUM TA’ SPJEGAZZJONIIr-relazzjonijiet ta' l-avjazzjoni internazzjonali bejn l-Istati Membri u l-pajjiżi terzi kienu tradizzjonalment immexxija minn ftehimiet bilaterali dwar servizzi ta' l-ajru bejn l-Istati membri u l-pajjiżi terzi, l-Annessi tagħhom u arranġamenti oħra relatati, kemm bilaterali kif ukoll multilaterali.Wara d-deċiżjonijiet tal-Qorti tal-Ġustizzja tal-Komunitajiet Ewropej fil-każijiet K-466/98, K-467/98, K-468/98, K-471/98, K-472/98 u K-475/98 u K-476/98, il-Komunità għandha l-kompetenza esklussiva f'dak li għandu x'jaqsam ma' aspetti varji ta' l-avjazzjoni esterna. Il-Qorti tal-Ġustizzja ċċarat ukoll id-dritt tal-kumpaniji ta' l-ajru tal-Komunità li jgawdu mid-dritt li jistabbilixxu ruħhom fil-Komunità, inkluż id-dritt għal aċċess mhux diskriminatorju għas-suq.Il-klawżoli tad-deżinjazzjoni tradizzjonali fi ftehim bilaterali dwar is-servizzi ta' l-ajru ta' l-Istati Membri jiksru l-liġi Komunitarja. Jagħtu l-lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' kumpanija ta' l-ajru li kienet ġiet iddeżinjata minn Stat Membru iżda li mhijiex proprjetà sostanzjali tiegħu u mhijiex ikkontrollata effettivament minnu jew miċ-ċittadini tiegħu. Instab li dan jikkostitwixxi diskriminazzjoni kontra l-kumpaniji ta' l-ajru stabbiliti fit-territorju ta' Stat Membru iżda proprjetà ta’, u kkontrollati minn, ċittadini ta' Stat Membru ieħor. Dan imur kontra l-Artikolu 43 tat-Trattat li jiggarantixxi liċ-ċittadini ta' l-Istati Membri li eżerċitaw id-dritt tagħhom li jistabbilixxu ruħhom b’mod ħieles, l-istess trattament fl-Istat Membru li jilqagħhom bħal dak mogħti liċ-ċittadini ta' dak l-Istat Membru.Wara d-deċiżjonijiet tal-Qorti tal-Ġustizzja, il-Kunsill awtorizza lill-Kummissjoni f'Ġunju ta' l-2003 biex tiftaħ negozjati ma' pajjiżi terzi dwar il-bdil ta' ċertu dispożizzjonijiet fil-ftehimiet bilaterali eżistenti bi ftehim Komunitarju.[1]Fi qbil mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċertu dispożizzjonijiet fi ftehimiet bilaterali eżistenti bi ftehim Komunitarju, il-Kummissjoni nnegozjat ftehim mal-Ġeorġja li jieħu post ċerti dispożizzjonijiet fil-ftehimiet bilaterali dwar is-servizzi ta' l-ajru eżistenti bejn l-Istati Membri u l-Ġeorġja. L-Artikolu 2 tal-Ftehim jieħu post il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lill-kumpaniji ta' l-ajru tal-Komunità li jibbenefikaw mid-dritt ta' stabbiliment. L-Artikoli 4 u 5 tal-Ftehim jirrisolvu irregolaritajiet legali li joħorġu minn ksur tal-kompetenza Komunitarja. L-Artikoli 4 u 5 tal-Ftehim jirrisolvu żewġ tipi ta’ klawżoli li jikkonċernaw kwistjonijiet tal-kompetenza Komunitarja. L-Artikolu 4 jitratta t-tassazzjoni tal-fjuwil għall-avjazzjoni, kwistjoni li ġiet armonizzata mid-Direttiva tal-Kunsill 2003/96/KE li tirristruttura l-qafas ta' ħidma Komunitarja għat-tassazzjoni tal-prodotti ta' l-enerġija u l-elettriku, partikolarment il-paragrafu 2 ta’ l-Artikolu 14 tagħha. L-Artikolu 5 (Tariffi) isolvi kunflitti bejn ftehimiet bilaterali dwar is-servizzi ta' l-ajru eżistenti u r-Regolament tal-Kunsill Nru 2409/92 dwar tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi milli jkollhom pożizzjoni dominanti fuq is-servizzi ta' l-ajru għall-ġarr magħmul kollu kemm hu fil-Komunità.Il-Kunsill huwa mitlub japprova d-deċiżjonijiet dwar il-firma u l-applikazzjoni provviżorja u dwar il-konklużjoni tal-ftehim bejn il-Komunità Ewropea u l-Ġeorġja dwar ċerti aspetti tas-servizzi ta’ l-ajru u jinnomina l-persuna jew il-persuni bis-setgħa li jiffirmaw il-ftehim f'isem il-Komunità.Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikulari l-Artikolu 80, paragrafu 2, flimkien ma' l-ewwel sentenza ta’ l-ewwel subparagrafu ta' l-Artikolu 300, paragrafu 2,Wara li kkunsidra l-proposta mill-Kummissjoni[2],Billi:(1) Il-Kunsill awtorizza lill-Kummissjoni fil-5 ta' Ġunju ta' l-2003 tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mal-Ġeorġja dwar ċerti aspetti tas-servizzi ta' l-ajru fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Suġġett għall-konklużjoni possibbli tiegħu f’data aktar ‘il quddiem, il-ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu Uniku1. Suġġett għal konklużjoni tiegħu f'data aktar ‘il quddiem, il-President tal-Kunsill huwa hawnhekk awtorizzat jinnomina l-persuna jew il-persuni bis-setgħa li jiffirmaw f'isem il-Komunità l-ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru.2. Sakemm jidħol fis-seħħ, il-ftehim ser ikun applikat b'mod provviżorju mill-ewwel jum tax-xahar wara d-data li fiha l-partijiet innotifikaw lil xulxin bit-tlestija tal-proċeduri meħtieġa għal dan il-għan. Il-President tal-Kunsill huwa hawnhekk awtorizzat jagħmel in-notifika prevista fl-Artikolu 8.2 tal-ftehim.3. It-test tal-ftehim huwa anness ma' din id-Deċiżjoni.Magħmula fi Brussell,Għall-KunsillIl-President2005/0009 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikulari l-Artikolu 80, paragrafu 2, flimkien ma' l-Artikolu 300, paragrafu 2, l-ewwel sentenza ta' l-ewwel subparagrafu tiegħu u l-Artikolu 300, paragrafu 3, l-ewwel subparagrafu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Il-Kunsill awtorizza lill-Kummissjoni fil-5 ta' Ġunju ta' l-2003 tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mal-Ġeorġja dwar ċerti aspetti tas-servizzi ta' l-ajru fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Dan il-ftehim ġie ffirmat f'isem il-Komunità fit-22 ta’ Settembru 2004 suġġett għall-konklużjoni possibbli tiegħu f'data aktar tard, konformi mad-deċiżjoni .../.../KE tal-Kunsill fi [...][5](4) Dan il-ftehim għandu jiġi approvat,IDDEĊIEDA KIF ĠEJ:Artikolu 11. Il-ftehim bejn il-Komunità Ewropea u l-Ġeorġja dwar ċertu aspetti tas-servizzi ta' l-ajru huwa approvat f'isem il-Komunità.2. It-test tal-ftehim huwa anness ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna li għandha s-setgħa tagħmel in-notifika prevista fl-Artikolu 8.1 tal-Ftehim.Magħmula fi Brussell,Għall-KunsillIl-PresidentANNESS FTEHIM bejn il-Komunità Ewropea, u l-Gvern tal-Ġeorġja dwar ċerti aspetti tas-servizzi ta' l-ajruIL-KOMUNITÀ EWROPEAmin-naħa waħda, uIL-GVERN TAL-ĠEORĠJA(minn hawn 'il quddiem 'il-Ġeorġja')min-naħa l-oħra(minn hawn 'il quddiem 'il-Partijiet')INNUTAW li ftehimiet bilaterali dwar is-servizzi ta' l-ajru ġew konklużi bejn bosta Stati Membri tal-Komunità Ewropea u l-Ġeorġja li fihom dispożizzjonijiet li jmorru kontra l-liġi Komunitarja,INNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet bilaterali dwar is-servizzi ta' l-ajru bejn l-Istati Membri tal-Komunità Ewropea u pajjiżi terzi,INNUTAW li taħt il-liġi Komunitarja Ewropea kumpaniji ta' l-ajru tal-Komunità stabbiliti fi Stat Membru għandhom id-dritt għal aċċess mhux diskriminatorju għal rotot ta' l-ajru bejn l-Istati Membri tal-Komunità Ewropea u pajjiżi terzi,WARA LI KKUNSIDRAW il-ftehimiet bejn il-Komunità Ewropea u ċerti pajjiżi terzi li jipprovdu l-possibiltà għaċ-ċittadini ta' dawn il-pajjiżi terzi li jiksbu sehem f’kumpaniji ta' l-ajru liċenzjati bi qbil mal-liġi Komunitarja Ewropea,GĦARFU li ċerti dispożizzjonijiet tal-ftehimiet bilaterali dwar is-servizzi ta' l-ajru bejn l-Istati Membri tal-Komunità Ewropea u l-Ġeorġja, li jmorru kontra l-liġi Komunitarja Ewropea, iridu jinġiebu f’konformità sħiħa ma' dawn sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u l-Ġeorġja u biex tiġi ppreservata l-kontinwità ta' dawn is-servizzi ta' l-ajru,INNUTAW li d-dispożizzjonijiet tal-ftehimiet bilaterali dwar is-servizzi ta' l-ajru bejn l-Istati Membri tal-Komunità Ewropea u l-Ġeorġja, li ma jmorrux kontra l-liġi Komunitarja Ewropea, ma għandhomx bżonn jiġu emendati jew mibdula,INNUTAW li mhuwiex għan tal-Komunità Ewropea, bħala parti minn dawn negozjati, li jiżdied il-volum totali tat-traffiku ta' l-ajru bejn il-Komunità Ewropea u l-Ġeorġja, li jiġi affettwat il-bilanċ bejn kumpaniji ta' l-ajru tal-Komunità u kumpaniji ta' l-ajru tal-Ġeorġja, jew li jiġu nnegozjati emendi għad-dispożizzjonijiet ta' ftehimiet bilaterali eżistenti dwar is-servizzi ta' l-ajru dwar drittijiet tat-traffiku.FTEHMU KIF ĠEJ:ARTIKOLU 1Dispożizzjonijiet Ġenerali1. Għall-għanjiet ta' dan il-Ftehim, 'Stati Membri' ser tfisser Stati Membri tal-Komunità Ewropea.2. Referenzi f'kull ftehim elenkat fl-Anness 1 liċ-ċittadini ta' l-Istati Membri li huma parti tal-ftehim ser jinftiehmu bħala li qed jirreferu għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness 1 lil kumpaniji ta' l-ajru jew linji ta' l-ajru ta' l-Istati Membri li huma parti tal-ftehim ser jinftiehmu bħala li qed jirreferu għal kumpaniji ta' l-ajru jew linji ta' l-ajru ddeżinjati mill-Istati Membri.4. L-għoti tad-drittijiet tat-traffiku jibqa’ jitwettaq permezz ta’ ftehimiet bilaterali.ARTIKOLU 2Nomina minn Stat Membru:1. Id-dispożizzjonijiet fil-paragrafi 2 u 3 ta' dan l-Artikolu ser jieħdu post id-dispożizzjonijiet li jikkorrispondu magħhom fl-artikoli elenkati fl-Anness 2(a) u (b) rispettivament, f'dak li għandu x'jaqsam mad-deżinjazzjoni ta’ kumpanija ta' l-ajru mill-Istat Membru kkonċernat, l-awtorizzazzjonijiet u l-permessi mogħtija mill-Ġeorġja, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpaniji ta' l-ajru, rispettivament.2. Malli tirċievi deżinjazzjoni mingħand Stat Membru, il-Ġeorġja ser tagħti l-awtorizzazzjonijiet u l-permessi xierqa bl-anqas dewmien proċedurali, pprovdut li:i. il-kumpanija ta' l-ajru hija stabbilita fit-territorju ta' l-Istat Membru li ddeżinjaha taħt it-Trattat li jistabbilixxi l-Komunità Ewropea, u għandha Liċenzja Operattiva valida fi qbil mal-liġi Komunitarja Ewropea;ii. huwa eżerċitat u miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tagħha u l-awtorità aeronawtika relevanti hija identifikata b'mod ċar fid-deżinjazzjoni; uiii. il-kumpanija ta' l-ajru hija proprjetà u ser tkompli tkun proprjetà, direttament jew permezz ta' l-akbar sehem azzjonarju, ta’ Stati Membri u/jew ta’ ċittadini ta' stati oħra elenkati fl-Anness 3 u/jew ta’ ċittadini ta' tali stati oħra, u ser tkun il-ħin kollu effettivament ikkontrollata minn dawn l-istati u/jew iċ-ċittadini.3. Il-Ġeorġja tista' tirrifjuta, tirrevoka, tissospendi jew tillimita l-awtorizzazzjonijiet jew il-permessi ta' kumpanija ta' l-ajru minn Stat Membru f’każ li:i. il-kumpanija ta' l-ajru mhijiex stabbilita fit-territorju ta' l-Istat Membru li ddeżinjaha taħt it-Trattat li jistabbilixxi l-Komunità Ewropea jew m'għandhiex Liċenzja Operattiva valida fi qbil mal-liġi Komunitarja Ewropea; jewii m'huwiex eżerċitat jew m'huwiex miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tagħha, jew l-awtorità aeronawtika relevanti mhijiex identifikata b'mod ċar fid-deżinjazzjoni; jewiii il-kumpanija ta' l-ajru mhijiex proprjetà ta’, u mhijiex effettivament ikkontrollata minn, direttament jew permezz ta' l-akbar sehem azzjonarju, Stati Membri u/jew ċittadini ta' Stati Membri, jew stati oħra elenkati fl-Anness 3 u/jew iċ-ċittadini ta' tali stati oħra.Waqt li qed teżerċita d-dritt tagħha taħt dan il-paragrafu, il-Ġeorġja mhix ser tiddiskrimina bejn kumpaniji ta' l-ajru tal-Komunità fuq il-bażi ta' nazzjonalità.ARTIKOLU 3Drittijiet f'dak li għandu x'jaqsam mal-kontroll regolatorju1. Id-dispożizzjonijiet fil-paragrafu 2 ta' dan l-Artikolu ser jikkomplimentaw l-artikoli elenkati fl-Anness 2(c).2. Meta Stat Membru ddeżinja kumpanija ta' l-ajru li l-kontroll regolatorju tagħha huwa eżerċitat u miżmum minn Stat Membru ieħor, id-drittijiet tal-Ġeorġja taħt id-dispożizzjonijiet ta' protezzjoni tal-ftehim bejn l-Istat Membru li ddeżinja l-kumpanija ta' l-ajru u l-Ġeorġja, ser japplikaw b'mod ugwali fir-rigward ta' l-adozzjoni, l-eżerċizzju jew iż-żamma ta' standards ta' sigurtà mill-Istat Membru l-ieħor u fir-rigward ta' l-awtorizzazzjoni għat-tħaddim ta' dik il-kumpanija ta' l-ajru.ARTIKOLU 4It-tassazzjoni tal-fjuwil għall-avjazzjoni1. Id-dispożizzjonijiet fil-paragrafu 2 ta' dan l-Artikolu ser jikkomplimentaw id-dispożizzjonijiet korrispondenti fl-artikoli elenkati fl-Anness 2(d).2. Minkejja kull dispożizzjoni oħra kontra dan, xejn f'kull wieħed mill-ftehimiet elenkati fl-Anness 2(d) mhu ser iżomm Stat Membru milli jimponi taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f’ vettura ta' l-ajru ta’ kumpanija ta' l-ajru ddeżinjata tal-Ġeorġja li topera bejn punt fit-territorju ta' Stat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor.ARTIKOLU 5Tariffi għall-ġarr fi ħdan il-Komunità Ewropea:1. Id-dispożizzjonijiet fil-paragrafu 2 ta' dan l-Artikolu ser jikkomplimentaw l-artikoli elenkati fl-Anness 2(e).2. It-tariffi li ser jiġu ddebitati mill-kumpanija(kumpaniji) ta' l-ajru ddeżinjata mill-Ġeorġja permezz ta' ftehim elenkat fl-Anness 1 li fih dispożizzjoni elenkata fl-Anness 2(e) għal ġarr li jseħħ kollu kemm hu fi ħdan il-Komunità Ewropea, ser ikunu suġġetti għal-liġi Komunitarja Ewropea.ARTIKOLU 6Annessi għal dan il-FtehimL-Annessi għal dan il-Ftehim ser jifformaw parti integrali minnu.ARTIKOLU 7Reviżjonijiet jew emendiIl-Partijiet jistgħu, f'kull ħin, jirrivedu jew jemendaw dan il-Ftehim b'kunsens reċiproku.ARTIKOLU 8Dħul fis-seħħ u applikazzjoni provviżorja1. Dan il-Ftehim ser jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu ġew kompluti.2. Minkejja l-paragrafu 1, il-Partijiet qablu biex japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.3. Ftehimiet u arranġamenti oħra bejn l-Istati Membri u l-Ġeorġja li, fid-data tal-firma ta' dan il-Ftehim, ma kinux daħlu fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim ser japplika għal kull tali Ftehim u arranġament mad-dħul fis-seħħ jew applikazzjoni provviżorja tiegħu.ARTIKOLU 9Tmiem1. Fil-każ li ftehim elenkat fl-Anness 1 jiġi fi tmiemu, id-dispożizzjonijiet kollha ta' dan il-Ftehim li għandhom x'jaqsmu mal-ftehim elenkat fl-Anness 1 ikkonċernat ser jintemmu fl-istess ħin.2. Fil-każ li l-ftehimiet kollha elenkati fl-Anness 1 jiġu fi tmiemhom, dan il-Ftehim ser jintemm fl-istess ħin.B'XHIEDA TA' DAN, il-firmatarji hawn taħt, bl-awtorizzazzjoni meħtieġa, iffirmaw dan il-Ftehim.Magħmul fi [....] b'żewġ kopji, fi [...] jum ta' [..., ...] fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Taljana, Ungeriża, Żvediża u Ġeorġjana. F'każ ta' diverġenza, it-test Ingliż ser jgħodd l-aktar fost it-testi bil-lingwi l-oħra.GĦALL-KOMUNITÀ EWROPEA: | GĦALL-GVERN TAL-ĠEORĠJA: |ANNESS 1Lista tal-ftehimiet imsemmija fl-Artikolu 1 ta' dan il-Ftehim(a) Ftehimiet dwar is-servizzi ta' l-ajru bejn il-Ġeorġja u l-Istati Membri tal-Komunità Ewropea li, fid-data tal-firma ta' dan il-Ftehim, kienu ġew konklużi, iffirmati u/jew qed jiġu applikati provviżorjament- Ftehim bejn il-Gvern Federali Awstrijaku u l-Gvern tal-Ġeorġja dwar Servizzi ta' l-Ajru ffirmat fi Vjenna fil-15 ta' Diċembru 1997 (data tad-dħul fis-seħħ: 01.10.2002), minn hawn ‘il quddiem, "il-Ftehim il-Ġeorġja – l-Awstrija” fl-Anness 2;- Ftehim bejn il-Gvern tar-Repubblika ta’ Ċipru u l-Gvern tal-Ġeorġja dwar Servizzi ta' l-Ajru ffirmat fi Vjenna fi Tbilisi fit-30 ta' Ġunju 1997 (data tad-dħul fis-seħħ: 05.11.1998), minn hawn ‘il quddiem, "il-Ftehim il-Ġeorġja – Ċipru" fl-Anness 2;- Ftehim bejn ir-Repubblika Federali tal-Ġermanja u r-Repubblika tal-Ġeorġja dwar it-Trasport ta’ l-Ajru ffirmat f’Bonn fil-25 ta' Ġunju 1993 (data tad-dħul fis-seħħ: 27.11.1994), minn hawn ‘il quddiem, "il-Ftehim il-Ġeorġja – il-Ġermanja” fl-Anness 2;- Ftehim bejn il-Gvern tar-Repubblika Ellenika u l-Gvern tar-Repubblika tal-Ġeorġja dwar it-Trasport ta’ l-Ajru ffirmat fi Tbilisi fl-10 ta' April 1997 (data tad-dħul fis-seħħ: 27.05.1998), minn hawn ‘il quddiem, "il-Ftehim il-Ġeorġja – il-Ġreċja” fl-Anness 2;- Ftehim bejn il-Gvern ta’ l-Irlanda u l-Gvern tar-Repubblika tal-Ġeorġja dwar it-Trasport ta’ l-Ajru ffirmat f’Dublin fit-2 ta' Marzu 1995 (data tad-dħul fis-seħħ: 02.03.1995), minn hawn ‘il quddiem, "il-Ftehim il-Ġeorġja – l-Irlanda” fl-Anness 2;- Ftehim bejn il-Gvern tar-Repubblika tal-Litwanja u l-Gvern tar-Repubblika tal-Ġeorġja dwar is-Servizzi ta’ l-Ajru ffirmat fi Tbilisi fit-12 ta' April 1996 (data tad-dħul fis-seħħ: 12.01.1999), minn hawn ‘il quddiem, "il-Ftehim il-Ġeorġja – il-Litwanja” fl-Anness 2;- Ftehim bejn ir-Renju ta’ l-Olanda u r-Repubblika tal-Ġeorġja dwar Servizzi ta' l-Ajru bejn u lil hinn mit-territorji rispettivi tagħhom iffirmat f’Wassenaar fit-3 ta’ April 1995 (data tad-dħul fis-seħħ: 01.05.1997), minn hawn ‘il quddiem, "il-Ftehim il-Ġeorġja – l-Olanda” fl-Anness 2;- Ftehim bejn il-Gvern tar-Renju Unit u l-Irlanda ta’ Fuq u l-Gvern ta’ l-Awtorità Eżekuttiva (il-Gvern) tal-Ġeorġja dwar Servizzi ta’ l-Ajru ffirmat fi Tbilisi fis-17 ta' Settembru 2003, minn hawn ‘il quddiem, "il-Ftehim il-Ġeorġja – ir-Renju Unit” fl-Anness 2;Issupplimentat mill-Memorandum ta’ Ftehim magħmul fi Tbilisi fis-17 ta’ Settembru 2003, u tal-Verbal Miftiehem iffirmat fi Tbilisi fit-2 ta’ Novembru 2004.(b) Ftehimiet dwar is-servizzi ta' l-ajru u arranġamenti oħra inizjalati jew iffirmati bejn il-Gvern tar-Repubblika tal-Ġeorġja u l-Istati Membri tal-Komunità Ewropea li, fid-data tal-firma ta' dan il-Ftehim, kienu għadhom ma daħlux fis-seħħ u mhux qed jiġu applikati provviżorjament- Ftehim bejn il-Gvern tal-Belġju u l-Gvern tar-Repubblika tal-Ġeorġja dwar it-Trasport ta’ l-Ajru inizjalat fl-24 ta' Frar 1995, minn hawn ‘il quddiem, "il-Ftehim il-Ġeorġja – il-Belġju” fl-Anness 2;- Ftehim bejn il-Gvern tar-Repubblika ta’ l-Ungerija u l-Gvern tar-Repubblika tal-Ġeorġja dwar it-Trasport ta’ l-Ajru inizjalat fid-29 ta' Ġunju 1995, minn hawn ‘il quddiem "il-Ftehim il-Ġeorġja – l-Ungerija” fl-Anness 2;- Ftehim bejn il-Gvern tar-Repubblika tal-Latvja u l-Gvern tar-Repubblika tal-Ġeorġja dwar it-Trasport ta’ l-Ajru inizjalat fis-6 ta' Diċembru 1996, minn hawn ‘il quddiem "il-Ftehim il-Ġeorġja – il-Latvja” fl-Anness 2;- Ftehim bejn il-Gvern tar-Repubblika tal-Polonja u l-Gvern tar-Repubblika tal-Ġeorġja dwar it-Trasport ta’ l-Ajru inizjalat f’Varsavja fis-26 ta' April 1993, minn hawn ‘il quddiem "il-Ftehim il-Ġeorġja – il-Polonja” fl-Anness 2;Anness 2Lista ta' l-artikoli fil-ftehim iet elenkati fl-Anness 1 u msemmija fl-Artikoli 2 sa 5 ta' dan il-Ftehim(a) Deżinjazzjoni minn Stat Membru:-  Artikolu 3 tal-Ftehim il-Ġeorġja – l-Awstrija;-  Artikoli 3 u 4 tal-Ftehim il-Ġeorġja – il-Belġju;-  Artikolu 4 tal-Ftehim il-Ġeorġja – Ċipru;-  Artikolu 3 tal-Ftehim il-Ġeorġja – il-Ġermanja;-  Artikolu 3 tal-Ftehim il-Ġeorġja – il-Ġreċja;-  Artikolu 3 tal-Ftehim il-Ġeorġja – l-Ungerija;-  Artikolu 3 tal-Ftehim il-Ġeorġja – l-Irlanda;-  Artikolu 3 tal-Ftehim il-Ġeorġja – il-Latvja;-  Artikolu 3 tal-Ftehim il-Ġeorġja – il-Litwanja;-  Artikolu 4 tal-Ftehim il-Ġeorġja – l-Olanda;-  Artikolu 3 tal-Ftehim il-Ġeorġja – il-Polonja;-  Artikolu 4 tal-Ftehim il-Ġeorġja – ir-Renju Unit;(b) Rifjut, Revoka, Sospensjoni jew Limitazzjoni ta' l-Awtorizzazzjonijiet jew il-Permessi:-  Artikolu 4 tal-Ftehim il-Ġeorġja – l-Awstrija;-  Artikolu 5 tal-Ftehim il-Ġeorġja – il-Belġju;-  Artikolu 5 tal-Ftehim il-Ġeorġja – Ċipru;-  Artikolu 4 tal-Ftehim il-Ġeorġja – il-Ġermanja;-  Artikolu 4 tal-Ftehim il-Ġeorġja – il-Ġreċja;-  Artikolu 4 tal-Ftehim il-Ġeorġja – l-Ungerija;-  Artikolu 3, paragrafu 5 u 6, tal-Ftehim il-Ġeorġja – l-Irlanda;-  Artikolu 4 tal-Ftehim il-Ġeorġja – il-Latvja;-  Artikolu 4 tal-Ftehim il-Ġeorġja – il-Litwanja;-  Artikolu 5 tal-Ftehim il-Ġeorġja – l-Olanda;-  Artikolu 4 tal-Ftehim il-Ġeorġja – il-Polonja;-  Artikolu 5 tal-Ftehim il-Ġeorġja – ir-Renju Unit;(c) Kontroll regolatorju:-  Artikolu 7 tal-Ftehim il-Ġeorġja – il-Belġju;(d) Tassazzjoni tal-Fjuwil għall-Avjazzjoni:-  Artikolu 7 tal-Ftehim il-Ġeorġja – l-Awstrija;-  Artikolu 10 tal-Ftehim il-Ġeorġja – il-Belġju;-  Artikolu 7 tal-Ftehim il-Ġeorġja – Ċipru;-  Artikolu 6 tal-Ftehim il-Ġeorġja – il-Ġermanja;-  Artikolu 9 tal-Ftehim il-Ġeorġja – il-Ġreċja;-  Artikolu 9 tal-Ftehim il-Ġeorġja – l-Ungerija;-  Artikolu 11 tal-Ftehim il-Ġeorġja – l-Irlanda;-  Artikolu 6 tal-Ftehim il-Ġeorġja – il-Latvja;-  Artikolu 11 tal-Ftehim il-Ġeorġja – il-Litwanja;-  Artikolu 10 tal-Ftehim il-Ġeorġja – l-Olanda;-  Artikolu 6 tal-Ftehim il-Ġeorġja – il-Polonja;-  Artikolu 8 tal-Ftehim il-Ġeorġja – ir-Renju Unit;(e) Tariffi għall-Ġarr fi ħdan il-Komunità Ewropea:-  Artikolu 11 tal-Ftehim il-Ġeorġja – l-Awstrija;-  Artikolu 13 tal-Ftehim il-Ġeorġja – il-Belġju;-  Artikolu 17 tal-Ftehim il-Ġeorġja – Ċipru;-  Artikolu 10 tal-Ftehim il-Ġeorġja – il-Ġermanja;-  Artikolu 12 tal-Ftehim il-Ġeorġja – il-Ġreċja;-  Artikolu 8 tal-Ftehim il-Ġeorġja – l-Ungerija;-  Artikolu 6 tal-Ftehim il-Ġeorġja – l-Irlanda;-  Artikolu 11 tal-Ftehim il-Ġeorġja – il-Latvja;-  Artikolu 9 tal-Ftehim il-Ġeorġja – il-Litwanja;-  Artikolu 6 tal-Ftehim il-Ġeorġja – l-Olanda;-  Artikolu 10 tal-Ftehim il-Ġeorġja – il-Polonja;-  Artikolu 7 tal-Ftehim il-Ġeorġja – ir-Renju Unit;ANNESS 3Lista ta' stati oħra msemmija fl-Artikolu 2 ta' dan il-Ftehim(a) Ir-Repubblika ta' l-Iżlanda (taħt il-Ftehim taż-Żona Ekonomika Ewropea);(b) Il-Prinċipat tal-Liechtenstein (taħt il-Ftehim taż-Żona Ekonomika Ewropea);(c) Ir-Renju tan-Norveġja (taħt il-Ftehim taż-Żona Ekonomika Ewropea);(d) Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport ta' l-Ajru). [1] Deċiżjoni tal-Kunsill 11323/03 tal-5 ta’ Ġunju 2003 (dokument ristrett)[2] ĠU K […], […]. p. […].[3] ĠU L […], […], p. […].[4] ĠU L […], […], p. […].[5] ĠU K […], […]. p. […].


title: Proposta għal deċiżjoni tal-Kunsill dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina # Proposta għal regolament tal-Kunsill dwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni

text:
Avviż Legali Importanti

|

52006PC0572(01)

Proposta għal deċiżjoni tal-Kunsill dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina  /* KUMM/2006/0572 finali - ACC 2006/0188 */

	[pic] | KUMMISSJONI TAL-KOMUNITAJIET EWROPEJ |Brussel 4.10.2006KUMM(2006) 572 finali2006/0188 (ACC)2006/0189 (ACC)Proposta għalDEĊIŻJONI TAL-KUNSILLdwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina.Proposta għalREGOLAMENT TAL-KUNSILLdwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni.(preżentati mill-Kummissjoni)MEMORANDUM TA’ SPJEGAZZJONI1. Fil-kuntest tat-tkabbir ta’ l-unjoni doganali d-dispożizzjonijiet ta’ l-Artikolu XXIV.6 tal-GATT jobbligaw lill-KE li tidħol f’negozjati ma’ pajjiżi terzi li għandhom id-drittijiet li jinnegozjaw f’kull wieħed mill-Membri li qed jiddaħħlu sabiex jiftiehmu dwar aġġustament kompensatorju f’każ li l-adozzjoni tar-reġim tat-tariffi esterni tal-KE tirriżulta f’żieda fit-tariffa li taqbeż il-livell li għalih il-pajjiż li qed jiddaħħal rabat lilu nnifsu fid-WTO, filwaqt li “jikkunsidra b’mod xieraq it-tnaqqis tad-dazji fuq l-istess linja ta’ tariffa magħmula minn kostitwenti oħra ta’ l-unjoni doganali waqt it-twaqqif tagħha”.2. Fit-22 ta’ Marzu 2004, il-Kunsill awtorizza lill-Kummissjoni biex tiftaħ negozjati bis-saħħa ta’ l-Artikolu XXIV.6 tal-GATT 1994 (il-proposta COM 6792/04 WTO 34).3. In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.4. Il-Kummissjoni nnegozjat mal-Membri tad-WTO li għandhom drittijiet ta’ negozjar relatati ma’ l-irtirar ta’ konċessjonijiet speċifiċi fir-rigward ta’ l-irtirar ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, matul l-adeżjoni fil-Komunità Ewropea.5. In-negozjati rriżultaw fi Ftehim fil-forma ta’ skambju ta’ ittri mar-Repubblika ta’ l-Arġentina.6. Din il-proposta titlob lill-Kunsill biex japprova dan il-Ftehim.2006/0188 (ACC)Proposta għalDEĊIŻJONI TAL-KUNSILLdwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta mill-Kummissjoni,Billi:1.  Fit-22 ta’ Marzu 2004 l-Kunsill awtorizza lill-Kummissjoni biex tiftaħ negozjati ma’ ċerti Membri oħra tad-WTO taħt l-Artikolu XXIV.6 tal-GATT ta’ l-1994, matul l-adeżjoni fil-Komunità Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka.2.  In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.3.  Il-Kummissjoni ffinalizzat in-negozjati dwar Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina. Il-Ftehim għandu jkun approvat.IDDECIEDA KIF GEJ:Artikolu 1Il-Ftehim b’forma ta’ Skambju ta’ Ittri bejn il-Komunità Ewropea u r-Repubblika Arġentina rigward it-tneħħija ta’ konċessjonijiet speċifiċi relatati mat-tneħħija ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni fil-Komunità Ewropea; huwa b’dan approvat f’isem il-Komunità.It-test tal-Ftehim huwa anness ma’ din id-Deċiżjoni.Artikolu 2Il-President tal-Kunsill huwa b’dan awtorizzat li jaħtar il-persuna(i) li jkollha(hom) s-setgħa li tiffirma (jiffirmaw) il-Ftehim b’forma ta’ Skambju ta’ Ittri msemmi fl-Artikolu 1 sabiex torbot lill-Komunità.Magħmula fi Brussell,Għall-KunsillIl-PresidentFTEHIMFil-forma ta’ skambju ta’ ittri bejn il-Komunità Ewropea u r-Repubblika ta’ l-Arġentinarelatat mal-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni fil-Komunità Ewropea.Ittra mill-Komunitajiet EwropejBrussell,Sinjur,Wara l-bidu ta’ negozjati bejn il-Komunitajiet Ewropej (KE) u r-Repubblika Arġentina bis-saħħa ta' l-Artikolu XXIV:6 u l-Artikolu XXVIII tal-GATT 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fil-KE, dan li ġej kien miftiehem bejn il-KE u r-Repubblika ta’ l-Arġentina bl-iskop li jkunu konklużi n-negozjati miftuħa wara n-notifika tal-KE tad-19 ta' Jannar 2004 lid-WTO skond l-Artikolu XXIV:6 tal-GATT 1994.Il-KE taqbel li tinkorpora fl-iskeda tagħha għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Il-KE taqbel li tinkorpora fl-iskeda tagħha għall-KE 25, il-konċessjonijiet li jinsabu fl-anness ta’ dan il-ftehim.Dan il-Ftehim għandu jidħol fis-seħħ fid-data li fiha l-KE tirċievi mir-Repubblika ta’ l-Arġentina ittra ta’ ftehim esegwita kif xieraq, wara konsiderazzjoni mill-partijiet skond il-proċeduri tagħhom. Il-KE għandha tagħmel mill-aħjar li tista’ biex tistabbilixxi l-miżuri adatti ta' implimentazzjoni qabel l-1 ta’ Ottubru 2006 u fi kwalunkwe każ mhux aktar tard mill-1 ta’ Jannar 2007.F’isem il-Komunità EwropeaFTEHIMFil-forma ta’ skambju ta’ ittri bejn il-Komunità Ewropea u r-Repubblika ta’ l-Arġentinarelatati mal-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul il-proċess ta’ adeżjoni għall-Komunitajiet Ewropej.Ittra mir-Repubblika ta’ l-ArġentinaBrussell,Sinjur,Qed issir referenza għall-ittra tiegħek li tgħid:“Wara l-bidu ta’ negozjati bejn il-Komunitajiet Ewropej (KE) u r-Repubblika ta’ l-Arġentina bis-saħħa ta' l-Artikolu XXIV:6 u l-Artikolu XXVIII tal-GATT 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fil-KE, dan li ġej kien miftiehem bejn il-KE u r-Repubblika ta’ l-Arġentina bl-iskop li jkunu konklużi n-negozjati miftuħa wara n-notifika tal-KE tad-19 ta' Jannar 2004 lid-WTO skond l-Artikolu XXIV:6 tal-GATT 1994.Il-KE taqbel li tinkorpora fl-iskeda tagħha għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Il-KE taqbel li tinkorpora fl-iskeda tagħha għall-KE 25, il-konċessjonijiet li jinsabu fl-anness ta’ dan il-ftehim.Dan il-Ftehim għandu jidħol fis-seħħ fid-data li fiha l-KE tirċievi mir-Repubblika ta’ l-Arġentina ittra ta’ ftehim esegwita kif xieraq, wara konsiderazzjoni mill-partijiet skond il-proċeduri tagħhom. Il-KE għandha tagħmel l-aħjar sforzi tagħha biex tistabbilixxi l-miżuri ta' implimentazzjoni adatti qabel l-1 ta’ Ottubru 2006 u fi kwalunkwe każ mhux aktar tard mill-1 ta’ Jannar 2007.”Għandi hawnhekk l-unur li nesprimi l-qbil tal-gvern tiegħi.F'isem ir-Repubblika ta’ l-ArġentinaANNESS03042096: Dazju applikat iktar baxx ta’ 11.4% għal tliet snin jew sa meta l-implimentazzjoni tar-riżultati tad-DDA tilħaq il-livell tariffarju maqbul, skond liema minnhom jiġi l-ewwel.03037996: Dazju applikat iktar baxx ta’ 12.4% għal tliet snin jew sa meta l-implimentazzjoni tar-riżultati tad-DDA tilħaq il-livell tariffarju maqbul, skond liema minnhom jiġi l-ewwel.- Żid 4003 tunnellati (erga omnes) f’kwota ta’ rata tariffarja tal-KE għal ‘laħam ta’ annimali ta’ l-ifrat, iffriżat; kwarti ta’ quddiem mhux mifrudin jew mifrudin; mingħajr għadam’ u ‘ġewwieni li jittiekel ta’ annimali ta’ l-ifrat, iffriżat; falda ħoxna u falda rqiqa. Il-laħam importat għandu jkun użat għall-ipproċessar’ (numri tat-tariffi tal-prodotti 0202 2030, 0202 30, 0206 2991),- żid 537 tunnellata (erga omnes) fil-kwota ta’ rata tariffarja tal-KE għat-trab tal-ħalib xkumat (numri tat-tariffi tal-prodotti 0402 1019),- żid 96 tunnellata (erga omnes) fil-kwota ta’ rata tariffarja tal-KE għat-tuffieħ (numri tat-tariffi tal-prodotti ex 0808 1080),- ibda kwota ta’ rata tarriffarja ta' 242074 tunnellata (erga omnes) għall-qamħirrum (numri tat-tariffi tal-prodotti 1005 1090, 1005 9000) b'rata ta' kwota ta' 0%,- ibda kwota ta’ rata tarriffarja ta' 7044 tunnellata (erga omnes) għall-meraq tal-frott (numri tat-tariffi tal-prodotti 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029), b’rata ta’ kwota ta’ 20%,- ibda kwota ta’ rata tarriffarja ta' 20000 hl (erga omnes) għall-inbid (numri tat-tariffi tal-prodotti 2204 2965, 2204 2975) b'rata ta' kwota ta' 8€/hl- ibda kwota ta’ rata tarriffarja ta' 40000 hl (erga omnes) għall-inbid (numri tat-tariffi tal-prodotti 2204 2179, 2204 2180) b'rata ta' kwota ta' 10€/hl- ibda kwota ta’ rata tarriffarja ta' 13810 hl (erga omnes) għall-vermut (numri tat-tariffi tal-prodotti 2205 9010) b'rata ta' kwota ta' 7€/hlId-deskrizzjonijiet tat-tariffi eżatti tal-KE-15 għandhom japplikaw għal-linji tariffarji u l-kwoti kollha ta’ hawn fuq.- irranġa d-definizzjoni tal-kwota tar-rata tariffarja ta’ 11000 tunnellata ‘laħam “ta’ kwalità għolja” bla għadam’ “Biċċiet ta’ laħam taċ-ċanga speċjali jew ta' kwalità tajba miksuba minn annimali li esklussivament jitħallew jirgħu, ta’ età ta’ bejn 22 u 24 xahar, li għandhom żewġ inċisivi permanenti u li jippreżentaw toqol malli jkunu se jinqatlu ta’ 460 kilogramma, magħrufa bħala “ċanga speċjali fil-kaxex”, li l-biċċiet tagħha jistgħu jġibu l-ittri “sc” (special cuts)” għal ‘laħam ta’ annimali ta’ l-ifrat ta’ kwalità għolja bla għadam friski jew imkessħin’, pajjiż fornitur l-Arġentina.DIKJARAZZJONI FINANZJARJA |DATA: 11-07-2006 |1. | INTESTATURA TAL-BAĠIT: Kapitolu 10 – Dazji agrikoli Kapitolu 12- Dazji doganali | L-APPROPRJAZZJONIJIET: 973.1 M € |2. | TITOLU: Proposta għal Deċiżjoni tal-Kunsill wara l-konklużjoni ta’ Ftehim b’forma ta’ skambju ta’ ittri bejn il-Komunità Ewropea u r-Repubblika ta’ l-Arġentina relatati ma’ l-aġġustament kompensatorju kif ipprovdut bl-Artikolu XXIV:6 tal-GATT 1994. |3. | BAŻI ĠURIDIKA: L-Artikolu 133 tat-Trattat |4. | GĦANIJIET: Li jkun osservat l-Artikolu X tal-GATT 1994 relatat mat-tkabbir ta’ l-Unjoni Doganali mill-1 ta’ Mejju 2004 |5. | IMPLIKAZZJONIJIET FINANZJARJI | PERJODU TA’ 12-IL XAHAR (miljuni ta’ EUR) | SENA FINANZJARJA ATTWALI [n] (miljuni ta’ EUR) | SENA FINANZJARJA LI ĠEJJA [n+1] (miljuni ta’ EUR) |5.0 | NEFQA - IMĦALLSA MILL-BAĠIT TAL-KE(ĦLAS LURA/INTERVENTI) - AWTORITAJIET NAZZJONALI - OĦRAJN |5.1 | DĦUL - RIŻORSI PROPRJI TAL-KE(IMPOSTI/DAZJI DOGANALI) - NAZZJONALI | - 973.1 M€ (1) |[n+2] | [n+3] | [n+4] | [n+5] |5.0.1 | NEFQA STMATA |5.1.1 | DĦUL STMAT |5.2 | METODU TA’ KALKOLU: |6.0 | IL-PROĠETT JISTA’ JIĠI FFINANZJAT MINN APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | M/D |6.1 | IL-PROĠETT JISTA’ JIĠI FFINANZJAT MINN TRASFERIMENT BEJN IL-KAPITOLI TAL-BAĠIT ATTWALI? | M/D |6.2 | SE JKUN HEMM BŻONN TA’ BAĠIT SUPPLIMENTARI? | LE |6.3 | L-APPROPRJAZZJONIJIET SE JKOLLHOM JIDDAĦĦLU F’BAĠITS FUTURI? | LE |OSSERVAZZJONIJIET: |MEMORANDUM TA’ SPJEGAZZJONI4.  Qed issir referenza għad-Deċiżjoni tal-Kunsill XXXX, dwar il-konklużjoni ta’ Ftehim mar-Repubblika ta’ l-Arġentina wara negozjati skond il-qafas ta' l-Artikolu XXIV:6 tal-GATT 1994.5.  Din il-proposta għal Regolament tal-Kunsill timplimenta l-Ftehim li daħlet għalih il-Komunità.2006/0189 (ACC)Proposta għalREGOLAMENT TAL-KUNSILLdwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,Wara li kkunsidra l-proposta tal-Kummissjoni[1],Billi:(1) Ir-Regolament tal-Kunsill (KEE) Nru 2658/87(1) stabbilixxa nomenklatura għall-merkanzija, minn issa ’l quddiem imsejħa bħala “In-Nomenklatura Magħquda”, u ffissa r-rati ta’ taxxi konvenzjonali tat-Tariffa Doganali Komuni.(2) Bid-Deċiżjoni tiegħu XX/XXX/KE dwar il-konklużjoni ta’ Ftehimiet f’forma ta’ Skambju ta’ Ittri bejn il-Komunità Ewropea u r-Repubblika Arġentina, il-Kunsill approva, f’isem il-Komunità, il-Ftehim imsemmi hawn fuq bl-iskop li jingħalqu n-negozjati li bdew skond l-Artikolu XXIV:6 tal-GATT 1994.ADOTTA DAN IR-REGOLAMENT:Artikolu 1Fir-Regolament (KEE) Nru 2658/87 l-Anness I għandu jiġi emendat bid-dazji u ssupplimentat bil-volumi stipulati fl-Anness ta’ dan ir-Regolament.Artikolu 2L-Anness 7 tat-Taqsima III tal-Parti Tlieta (kwoti tad-WTO li jridu jinbdew mill-awtoritajiet Komunitarji Kompetenti) għandu jiġi emendat kif ġej:a) irranġa d-definizzjoni tal-kwota tar-rata tariffarja tal-KE ta’ 11000 tunnellata ‘laħam “ta’ kwalità għolja” bla għadam: “Biċċiet ta’ laħam taċ-ċanga speċjali jew ta' kwalità tajba miksuba minn annimali li esklussivament jitħallew jirgħu, ta’ età ta’ bejn 22 u 24 xahar, li għandhom żewġ inċisivi permanenti u li jippreżentaw toqol malli jkunu se jinqatlu ta’ 460 kilogramma, magħrufa bħala “ċanga speċjali fil-kaxex”, li l-biċċiet tagħha jistgħu jġibu l-ittri “sc” (special cuts)” għal ‘laħam ta’ annimali ta’ l-ifrat ta’ kwalità għolja bla għadam friski jew imkessħin’.b) Daħħal taħt “termini u kundizzjonijiet oħra” it-test: “Pajjiż fornitur l-Arġentina"Artikolu 3Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSMinkejja r-regoli dwar l-interpretazzjoni tan-Nomenklatura Magħquda, il-kitba li tiddeskrivi l-prodotti għandha tkun ikkunsidrata li ma għandhiex aktar minn valur indikattiv, filwaqt li l-konċessjonijiet qed ikunu determinati, fi ħdan il-kuntest ta’ dan l-Anness, bil-koperta tal-kodiċijiet tan-NM kif ikunu fil-waqt ta’ l-adozzjoni ta’ dan ir-regolament. Fejn jiġu indikati ex-kodiċijiet tan-NM, il-konċessjonijiet għandhom ikunu ddeterminati mill-applikazzjoni tal-kodiċi tan-NM u d-deskrizzjoni korrispondenti meħuda flimkien.It-Tieni PartiSkeda ta’ dazji Doganali. |Kodiċi NM | Deskrizzjoni | Rata ta’ dazju |03042094 | Qatgħat ta’ ħut friżat ħlief ta’ ħut ta’ l-ilma ħelu | Dazju applikat aktar baxx ta’ 11.4% (1) |03037998 | Ħut friżat ta’ l-ilma mielaħ, ħlief qatgħat ta’ ħut u laħam ieħor tal-ħut ta’ l-intestatura 0304, ħlief fwied u bajd | Dazju applikat aktar baxx ta’ 12.4% (1) |Numri tat-tariffa tal-prodott 02022030020230 02062991 | ‘Laħam ta’ annimali ta’ l-ifrat, friżat; kwarti ta’ quddiem mhux mifrudin jew mifrudin; mingħajr għadamĠewwieni li jittiekel ta’ annimali ta’ l-ifrat, friżat; falda ħoxna u falda rqiqa.Il-laħam importat għandu jkun użat għall-ipproċessar. | Żid 4003 tunnellati (erga omnes) fil-kwota tariffarja tal-KE |Numru tat-tariffa tal-prodott 04021019 | Trab tal-ħalib xkumat: | Żid 537 tunnellata (erga omnes) fil-kwota tariffarja tal-KE |Numru tat-tariffa tal-prodott ex 08081080 | Tuffieħ | Żid 96 tunnellata (erga omnes) fil-kwota tariffarja tal-KE |Numri tat-tariffa tal-prodott 10051090 10059000 | Qamħirrum; | Ibda kwota ta’ rata tariffarja ta’ 242074 tunnellata (erga omnes) fir-rata tal-kwota ta’ 0% |Numri tat-tariffa tal-prodott 20091111 20091119 20091911 20091919 20092911 20092919 20093911 20093919 20094911 20094919 20097911 20097919 20098011 20098019 20098034 20098035 20098036 20098038 20099011 20099019 20099021 20099029 | Meraq tal-frott | Ibda kwota ta’ rata tariffarja ta’ 7004 tunnellati (erga omnes) fir-rata tal-kwota ta’ 20% |Numri tat-tariffa tal-prodott 22042965 22042975 | Inbid | Ibda kwota ta’ rata tariffarja ta’ 20 000 hl (erga omnes) fir-rata tal-kwota ta’ 8€/hl |Numri tat-tariffa tal-prodott 22042179 22042180 | Inbid | Ibda kwota ta’ rata tariffarja ta’ 40 000 hl (erga omnes) fir-rata tal-kwota ta’ 10€/hl |In-numru tat-tariffa tal-prodott 22059010 | Vermut | Ibda kwota ta’ rata tariffarja ta’ 13 810 hl (erga omnes) fir-rata tal-kwota ta’ 7€/hl |(1) Ir-rata inferjuri applikata indikata hawn fuq għandha tiġi applikata għal tliet snin jew sa meta l-implimentazzjoni tar-riżultati tar-Rawnd ta’ Doha għall-Aġenda ta’ l-Iżvilupp tilħaq il-livell tariffarju ta’ hawn fuq, liema minnhom tiġi l-ewwel.Id-deskrizzjonijiet tat-tariffi eżatti tal-KE-15 għandhom japplikaw għal-linji tariffarji u l-kwoti kollha ta’ hawn fuq.[1] ĠU C, , p. .